Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: Melléklet a 26/2004. (IX. 16.) OM rendelethez
Paragraph Index: 158

7. Év végi rendszerezés Összesen: Tanulói és tanítást-tanulást segítõ taneszközök A legfontosabb taneszközök: a tankönyv, a munkafüzet, az atlasz. Ezeken kívül a természetismeret-órákon használunk még: földgömböt, falitérképet, a természettel kapcsolatos ismeretterjesztõ szakkönyveket, diaképeket, videofilmeket, írásvetítõt, fóliára elkészített ábrákat, transzparenseket, mágneses táblát applikációval, kontúrtérképpel, kõzet- és ásványgyûjteményt, homokasztalt, fali posztereket, tablókat (pl. víz körforgása, a talaj), az iskolai könyvtár könyveit, folyóiratait és minden más információhordozót (számítógép, Internet). Jó, ha van meteorológiai mérésekre alkalmas felszerelés: egy hõmérõházikóban, minimum-maximum hõmérõ, ezen kívül szélmérõ, csapadékmérõ, esetleg napsugárzásmérõ, netán horizontárium és napóra. (Földrajzi gyakorlótér). Fizikai kísérletekhez néhány egyszerû eszköz szükséges: prizma, tükör, hõmérõ, melegítõ eszköz, víztisztító szûrõk, mérleg, mérõszalag. Térképen és szabadban való tájékozódáshoz elengedhetetlen a tájoló, iránytû, térképek. A továbbhaladás feltételei A tanuló legyen képes konkrét természeti formák, élõlények és egyszerû jelenségek, folyamatok megfigyelésére, tapasztalatainak rögzítésére élõszóban, rajzban és írásban. Tudja felidézni a természeti és az ember által létesített környezetére vonatkozó konkrét, szemléletes képi tartalmakat. E képzetek alapján tudjon ítéleteket alkotni, következtetéseket levonni. Legyen képes a leggyakoribb térképjelek alapján elemi térképhasználatra. Fogalmazza meg, milyen az aktuális idõjárás. Tudja a tanult mértékegységek alkalmazásával a vizsgált jelenségeket mennyiségileg is jellemezni, és a mért adatokat értelmezni. Tudja megkülönbözetni a különbözõ halmazállapotokat, és értse azok változását. Jellemezze az évszakokat idõjárásuk szerint. Ismerje az idõjárást kialakító legfontosabb tényezõket. Jellemezze éghajlatunkat. Ismerje az idõjárási események és a felszín változása közötti összefüggéseket. A tanuló ismerje fel a megfigyelt táj legfontosabb felszínformáit. Tudja értelmezni az egyszerû felszínformákat kialakulásuk szerint. Tudjon jellemzõ tulajdonságokat mondani megfigyelt kõzetmintákról. Ismerje fel az emberek földrajzi környezetet veszélyeztetõ tevékenységét. Értse meg, hogy a környezet állapotának romlásáért az emberek a felelõsek. Tudja megkülönböztetni leggyakoribb gyümölcseinket, zöldségnövényeinket. Megfigyelt tulajdonságaik alapján jellemezze azokat. Ismerje a táplálkozásunkban betöltött szerepüket. Ismerje fel a települési környezet leggyakrabban elõforduló állatait és a háziállatokat. Tudja azok tenyésztésének célját. Legyen tisztában az állatvédelem jelentõségével, erkölcsi szabályaival. Magasabb évfolyamra lépés feltételei – Az információszerzés alapvetõ eszközeinek és módszereinek ismerete és elemi szintû gyakorlása. – Halmazállapot-változások a mindennapi életben példák felsorolásával. – A hõtágulás jelentõségére a gyakorlatban egy példa megnevezése. – A hõterjedés felismerése a gyakorlatban a felsorolt példákból kiválasztva. – Az idõjárást alakító tényezõk felsorolása. – A víz és a szél felszínalakító hatására egy-egy példát megnevezni. – A gyakoribb térképjelek ismerete, elemi térképhasználat. – Hazánk jellegzetes tájainak és fontosabb vizeinek felismerése és megnevezése a térképen. – A minimális topográfiai fogalmak ismerete és felismerése a térképen. – A megismert növények és állatok felismerése és megnevezése legalább 50%-ban. – A megismert állatok jelentõsége az ember életében, egy példát ismertetve. – Az ember szerepének ismertetése egy példán keresztül a környezetének alakításában. – A környezetbarát növénytermesztés és állattenyésztés fõbb ismérvei. – Az állattartás fõbb egészségügyi, etikai követelményei. Témakör Megismerési módszerek fejlesztése Óraszám: 8 óra ALTÉMÁK – Mennyiségek mérése, megfigyelések – Megfigyelések, vizsgálatok rögzítése, ábrázolása – Tájékozódás a térben – A térkép és a valóság – A televízió és a film – A könyvtár – Rendszerezés – Ellenõrzés TEVÉKENYSÉGEK – A jelenségrõl szerzett tapasztalatok összevetése a tanulók már meglévõ képzeteivel, fogalomalkotás az analógiás, az elemzõ és az egészleges gondolkodás fejlesztése által. – Természeti folyamatok és egyszerûbb összefüggések felismertetése, magyarázata, bizonyítása, általánosítás és egyszerû elvonatkoztatás. – Önálló és együttmûködõ ismeretszerzésre, feladat- és problémamegoldásra való felkészítés a különbözõ ismerethordozók, információforrások alkalmazásával. – Az anyag mérhetõ tulajdonságainak, kölcsönhatásainak és változásainak elemi szintû értelmezését segítõ bemutatások, kísérletek, modellek alkalmazása, megtervezése, baleset-, tûz- és környezetvédelmi szabályok betartásával azok elvégzése, a tapasztalatok értékelése. ISMERETEK Megfigyelés, vizsgálódás, kísérletezés adott szempont szerint, a megfigyelést segítõ egyszerû eszközök használatával, és a tapasztalatok értelmezése, egyszerû megfogalmazása, rögzítése, ábrázolása. Pl. A testek hõmérséklet-változása: hõmérséklet-hõmérõ, napi, heti és havi középhõmérséklet, napi hõingás, táblázatkészítés, grafikonos ábrázolás – termikus kölcsönhatás. Az alapvetõ fizikai változásokat jellemzõ mennyiségek mérése, egyszerû kísérletek reprodukálása (hõmérséklet, idõ, oldódás, olvadás). Változás csak kölcsönhatás közben jöhet létre. Alapfokú tájékozódás a térben (elöl, hátul, jobbra, balra, fent, lent, alatt, felett), a valóság és annak képi, térképi ábrázolása révén (alaprajz, vázlat, térképvázlat, térkép). A rész és egész viszonyának értelmezése, kisebbítés (arány, mértékszám). Oksági kapcsolatok, összefüggések felismerése, egyszerû magyarázata példák segítségével. Információszerzés ismeretterjesztõ természetismereti kiadványok, térképek, filmek segítségével. A könyvtár, a bemutatóhelyek, a kísérletek és a valóságos környezet információforrásként való felhasználása (katalogizálás, jegyzetelés, vázlatrajz, stb.). Témakör Tájékozódás a térképen, térképismeret Óraszám: 10 óra ALTÉMÁK – A térkép titkai – Irány és távolság meghatározása a térképen – Helymeghatározás a térképen keresõhálóval – A fõ- és mellékvilágtájak a térképen – A tájoló mûködése és használata – A domborzat és a vizek ábrázolása a térképen – A települések ábrázolása – Rendszerezés – Gyakorlás – Ellenõrzés TEVÉKENYSÉGEK – A szöveges és képi információk értelmezése, rendszerezése, egyszerû következtetések megfogalmazása. – Iránymeghatározás térképen, tájékozódás, egyenes vonalú távolságmérés. – A fõbb felszínformák bemutatása példák alapján, álló- és mozgóképen, térképen. – Információk nyújtása közvetlenül a valóságos környezet megfigyelésével, vizsgálatával, valamint közvetve ismeretterjesztõ kiadványok, képek, filmek, modellek segítségével. – Szabatos fogalomhasználat konkrét fogalmi szinten. ISMERETEK A pontos helyzet meghatározásához tudni kell: mihez viszonyítva, milyen irányban, milyen távolságra keresünk valakit vagy valamit. A tárgyak, személyek helyének ismerete alapján tájékozódunk. A tájékozódásban segít az alaprajz, a térképvázlat, a térkép. A térkép egy földrajzi terület kisebbített mása. A kisebbítés mértékét mértékszámnak nevezzük. A távolságot a térképen a vonalas mértékkel mérjük. A térképen az irányokat a világtájak segítségével határozzuk meg: a lap felsõ széle felé van az északi irány, jobb széle felé a keleti irány, bal széle felé a nyugati, alsó széle felé a déli irány. A valóságban a világtájak irányát az iránytû vagy tájoló mutatja. Fõvilágtájakat és mellékvilágtájakat különböztetünk meg. A pólus – görög szó, jelentése: sarok. A Földnek is van mágneses mezõje. A mágneses kölcsönhatás (északi pólus, déli pólus) vagy vonzásban, vagy taszításban nyilvánul meg. A térkép a domborzatot színekkel és magassági számokkal ábrázolja. A magasságot a tenger szintjéhez viszonyítjuk. Domborzati formák: alföld, dombság középhegység, magashegység. A vizeket a térkép kék színnel jelöli. Állóvizek: tenger, tó, mocsár. Folyóvizek: forrás, patak, folyó, folyam, csatorna. Torkolatnak nevezzük azt a helyet, ahol a mellékfolyó a fõfolyóba, vagy egy folyó a tengerbe ömlik. Témakör Az idõjárás és az éghajlat Óraszám: 12 óra ALTÉMÁK – Napsugárzás, a napfény – Felmelegedés, hõterjedés, hõmérséklet – A hõmérséklet észlelése, mérése, a hõingás – Halmazállapot-változások a természetben – A gázok jellemzõi, a levegõ – A szél és a csapadék – Idõjárás és éghajlat – Hazánk éghajlatának jellemzõi – Hogyan viselkedjünk idõjárási katasztrófák esetén? – Idõjárási megfigyelések – Rendszerezés – Ellenõrzés TEVÉKENYSÉGEK – Konkrét fogalmak kialakítása egyszeri és rendszeres észlelés, megfigyelés, vizsgálat, egyszerû kísérlet alapján. – A vizsgált történések közül a természeti jelenségek megkülönböztetése másoktól. – Konkretizálás és általánosítás a megfigyelt jelenségekre építve. – A megismert természeti jelenségekben az anyag változásainak alapfokú értelmezése. – Az egyszerû jelenségek okszerû magyarázata. – A szöveges és képi információk értelmezése, rendszerezése, egyszerû következtetések megfogalmazása. – Egyszerû mérések és kísérletek önálló elvégzése és eredményeik értelmezése. – A tanulói tevékenységek anyag- és energiatakarékos megvalósítása. – Információk gyûjtése és nyújtása közvetlenül a valóságos környezet megfigyelésével, vizsgálatával, valamint közvetve ismeretterjesztõ kiadványok, képek, filmek, modellek segítségével. – Szabatos fogalomhasználat konkrét fogalmi szinten. ISMERETEK – A fényforrások a fényt kibocsátó testek (pl. Nap, gyertya). A fény egyenes vonalban terjed. A növények fejlõdéséhez fényre van szükség. A nap- és holdfogyatkozás árnyékjelenség. A fény szabályos vagy szétszóródó visszaverõdése a felülettõl függ (földfelszín). A napsugarak és az esõcseppek optikai kölcsönhatása → szivárvány. – Halmazállapot-változások a természetben: olvadás és fagyás (víz-jég), párolgás, forrás és lecsapódás (csapadék keletkezése). – A szélsõséges idõjárási viszonyok által okozott hazai veszélyhelyzetek (belvíz, árvíz, villámcsapás, erdõtûz, szélvihar, hóvihar) és azoknak megfelelõ magatartás. – Az idõjárás és az éghajlat fogalma: A napsugárzás, a hõmérséklet, a szél és a csapadék állandó változását idõjárásnak nevezzük. Egy terület idõjárásainak rendszerét éghajlatnak nevezzük. Az idõjárás és az éghajlat elemei: napsugárzás, hõmérséklet, szél, csapadék. – A Nap sugárzása biztosítja Földünkön a fényt és a meleget. A napsugárzás alakítja a hõmérsékletet. A napsugarak elõször a földfelszínt melegítik fel, és a felszín fokozatosan melegíti fel a vele érintkezõ levegõréteget. – A hõmérsékletet hõmérõvel mérjük. A hõmérséklet napszakonként és évszakonként változik, de függ a domborzattól is. Napi középhõmérséklet, havi középhõmérséklet, évi középhõmérséklet, hõingás. – A szél a levegõ földfelszínnel párhuzamos áramlása. A szeleket arról a világtájról nevezik el, amely felõl fújnak. – A csapadék a levegõben levõ vízgõzbõl keletkezik (esõ, jégesõ, hó. harmat, dér, zúzmara). – Hazánk területén különbözõ az évi középhõmérséklet, és az évi csapadékmennyiség is az egyes tájakon több, máshol kevesebb (éghajlati térképek). Témakör A földfelszín változása Óraszám: 16 óra ALTÉMÁK – A hõingadozás és hõtágulás felszínformáló hatása – A jég és a csapadék felszínformáló munkája – A szél munkája – A víz körforgása a természetben, felszínformáló munkája – Folyóvizek és állóvizek – A víz tisztítása egyszerû módszerekkel – Domborzati elemek és formák – A hegységek kialakulása – A legjellemzõbb kõzetek tulajdonságai – A síkságok kialakulása – A talaj keletkezése, jellemzõi, talajvédelem – Az emberi tevékenység felszínformáló hatása – A táj arculatának védelme, természetvédelem – Kõzettani gyakorlat – Rendszerezés – Ellenõrzés TEVÉKENYSÉGEK – Konkrét fogalmak kialakítása egyszeri és rendszeres észlelés, megfigyelés, vizsgálat, egyszerû kísérlet alapján. – A vizsgált történések közül a természeti jelenségek megkülönböztetése másoktól. – Konkretizálás és általánosítás a megfigyelt jelenségekre építve. – A megismert természeti jelenségekben az anyag változásainak alapfokú értelmezése. – Az egyszerû jelenségek okszerû magyarázata. – A szöveges és képi információk értelmezése, rendszerezése, egyszerû következtetések megfogalmazása. – Egyszerû mérések és kísérletek önálló elvégzése és eredményeik értelmezése. – A tanulói tevékenységek anyag- és energiatakarékos megvalósítása. – A fõbb felszínformák bemutatása példák alapján, álló- és mozgóképen, térképen. – Információk gyûjtése és nyújtása közvetlenül a valóságos környezet megfigyelésével, vizsgálatával, valamint közvetve ismeretterjesztõ kiadványok, képek, filmek, modellek segítségével. – Szabatos fogalomhasználat konkrét fogalmi szinten. ISMERETEK – A szilárd testeknek, a folyadékoknak és a gázoknak melegítéskor nõ, hûtéskor pedig csökken a térfogata. Hõtágulás a gyakorlatban (híd, csõvezetékek). A folyadékok hõtágulása balesetet is okozhat. A folyadékos hõmérõ és a lázmérõ (Celsius-skála). – A szárazföldek felszíne nem állandó, hanem folyamatosan változik. Alakításukban a belsõ és a külsõ erõk együttesen vesznek részt. A külsõ erõk: a hõmérséklet-változás, a folyó és csapadékvíz, a jég, a szél, a tenger, az élõlények és a társadalom (aprózódás, mállás, anyagszállítás, üledékképzés, lepusztulás, kõfolyások, hegyomlások, lejtõcsuszamlások, iszapfolyások, pusztító munka, talajerózió, karsztosodás, romboló és építõmunka, völgyek, kanyonok, zuhatagok, szigetek, feltöltött síkságok, gleccser, jégtakaró, morénák). A szél a szállított hordalékkal csiszol és mar (szélformák). A mozgatott homok a futóhomok (buckák, dûnék). – A víz körforgása a természetben (a lehulló csapadék, a lefolyó víz, párolgás, vízgõz, kicsapódás, felhõ), és felszínformáló munkája. Folyóvizek (csermely, ér, patak, folyó, folyam, mellékfolyó, fõfolyó, folyásirány). Felszín alatti vizek (talajvíz, rétegvíz, karsztvíz, hévíz, gyógyvíz). Állóvizek (mocsár, tó, tenger, óceán). – A víz tisztítása egyszerû módszerekkel (ülepítés, szûrés, fertõtlenítés). – Domborzati elemek és formák (lejtõ, síkság, völgy, medence, fennsík, hegy, hegység, domb, dombság). A hegységek kialakulása (vulkán, gyûrõdés, vetõdés). A legjellemzõbb kõzetek (gránit, mész- kõ, andezit, bazalt, homok, kavics) tulajdonságai (színe, keménysége, súlya). A síkságok kialakulása (feltöltõdés, hordalékanyag, lepusztulás). Mélyföld-alföld, fennsík (felföld). – A talaj keletkezése (aprózódás, mállás, szerves anyag, humusz, talajnedvesség). Jellemzõi: színe és a humusz mennyisége közötti összefüggés; kötöttsége, lazasága, morzsalékossága, víztartó képessége; termékenysége, tápanyag-utánpótlás. A talaj védelme (talajlepusztulás vagy erózió, szennyezõdés, vegyi anyagok, mûvelõdési módok, megkötése). – Az emberi tevékenység felszínformáló hatása (bányák, nagy építkezések, utak, vezetékek, folyószabályozás, csatornázás, gátépítés). A táj arculatának védelme (tájba illõ építkezés, természetvédelem, tájidegen épületek, tárgyak, növények). Felelõs magatartás a természetben (a tisztaság, csend, nyugalom, környezetbarát tájmûvelés, a természet egyensúlya, energia és anyagtakarékosság). Témakör Hazai gyümölcsök és zöldségfélék Óraszám: 11 óra ALTÉMÁK – A szilvafa és rokonai – Az almafa – A szõlõ és a borászat – A paradicsom és a paprika – A sárgarépa és a petrezselyem – A fejes káposzta és rokonai – A burgonya – A vöröshagyma és a fokhagyma – A gyümölcsök és zöldségfélék szerepe táplálkozásunkban – Rendszerezés – Ellenõrzés TEVÉKENYSÉGEK – Konkrét fogalmak kialakítása egyszeri és rendszeres észlelés, megfigyelés, vizsgálat, egyszerû kísérlet alapján. – Az egyszerû jelenségek okszerû magyarázata. – A szöveges és képi információk értelmezése, rendszerezése, egyszerû következtetések megfogalmazása. – A tanulói tevékenységek anyag- és energiatakarékos megvalósítása. – Információk gyûjtése és nyújtása közvetlenül a valóságos környezet megfigyelésével, vizsgálatával, valamint közvetve ismeretterjesztõ kiadványok, képek, filmek, modellek segítségével. – A környezetben megfigyelt élõlényekre vonatkozó köznapi ismeretek természettudományos szemléletû bõvítése és rendszerezése. – Szabatos fogalomhasználat konkrét fogalmi szinten. – A megismert élõlények testfelépítése és életmódja közötti összefüggések felismertetése. ISMERETEK – A szilvafa kedveli a meleget. Gyökerei, törzse, koronája, lomblevek. Virága sziromlevelekbõl, csészelevelekbõl, porzókból és termõbõl áll. Termése csonthéjas. A termés részei: mag, csonthéj, terméshús, hamvas terméshéj. Csonthéjas termésû gyümölcsök, pl. cseresznye, meggy, õszibarack, kajszibarack, dió. – Az almafa koronája terebélyes, gyökérzete hasonlóan. A fás szár részei: törzs, ág, gally, vesszõ. Faiskolák (magonc, husáng, csemete). Gyümölcse almatermés (a körte is). – A szõlõ termesztése (csemegeszõlõ → gyümölcs, borszõlõ → bor). A szõlõnövény részei: gyökérzet, tõke, vesszõ, kacs, szõlõfürt, levél, virág, bogyótermés. Az alkohol fogyasztása a fejlõdõ szervezetre nagyon ártalmas! A szüret, a must, borélesztõ gombák. – A gyümölcs fogalma: gyümölcsnek nevezzük a növények nyersen is ehetõ, többnyire lédús, nagy cukortartalmú, vitaminokban gazdag termését. A gyümölcsök és zöldségfélék szerepe táplálkozásunkban rendkívül fontos (savak, rostanyagok, vitaminok, ásványi anyagok). Csak érett, jól megmosott gyümölcsöt fogyasszunk! – A paradicsom és a paprika, forró éghajlatú területrõl származik (Közép-Amerika). Élete tavasztól õszig tart → egynyári növény; termését folyamatosan érleli egész nyáron. Lágy szárú: puha hajlékony, nedvdús. Fõgyökérzet: fõgyökér + oldalgyökerek. Termése: sokmagú bogyó, üreges bogyó. Paprikatermesztés: étkezési és fûszerpaprika (Kalocsa, Szeged). A paprika C-vitamin tartalma (Szent-Györgyi Albert → Nobel-díj). – A sárgarépa és a petrezselyem legfontosabb zöldségfélénk (ételízesítés). Jellemzõik: raktározó fõgyökér (cukor, vitamin), illatos levelek, kétnyári növény. – A fejes káposztának húsos, széles levelei vannak (káposztafej) → tápanyag-raktározás. Kétnyári növény. Fejlõdése elsõ nyáron: fõgyökér, torzsa, húsos levelek; második nyáron: hosszú szár, virágok, termés magvak. Fajtái: nyári, nyárvégi, õszi, téli káposzta. Rokonai: a kelkáposzta, bimbóskel, karalábé, karfiol. Savanyú káposzta → C-vitamin. – A burgonya lágy szárú növény. Levelei összetettek, bársonyos tapintásúak. Ötágú virágai lilák vagy fehérek. Zöld bogyótermése mérgezõ hatású. A közismert krumpli tulajdonképpen gumó, mely a növény föld alatti hajtásain fejlõdik, ezt fogyasztjuk. A burgonya származása (Amerika), elterjedésének legendája. – A vöröshagyma föld alatti részei: mellékgyökerek, tönk, húsos hagymalevelek, buroklevelek (hagyma). Föld feletti részei: lágy szár, üreges levél, gömb alakú virágzat (második nyáron). Rokona a fokhagyma (orvosság is). – A gyümölcsös és a zöldségeskert legfontosabb növényeinek a testfelépítését, életét, környezeti igényét és termesztését összefüggéseiben kell tanítani. – A gyümölcsök és zöldségfélék károkozói (cserebogár, almamoly, káposztalepke, peronoszpóra). A cserebogárnak három testtája van, a fej, a tor és a potroh. Fej: érzékszervek, rágó szájszerv. Tor: három pár ízelt láb, két pár szárny (1 pár kemény fedõszárny, 1 pár hártyás szárny). Potroh: légzés. A cserebogár ízelt lábú állat, bogár. Bõre kemény (kitines). A cserebogár fejlõdése: pete → lárva (vedlés) → báb → kifejlett bogár. Fejlõdésük teljes átalakulás, amely három vagy négy évig tart. A cserebogarak nagyon kártékony rovarok (növények gyökereit rágják a lárváik). Védekezés → számuk csökkent. A káposztafélék veszedelmes kártevõje a káposztalepke. Szárnyait kitinpikkelyek borítják. Fejlõdése teljes átalakulás: pete, lárva (hernyó), báb, lepke. A hernyók a leveleket pusztítják. A peronoszpóra-gomba a szõlõ kártevõje. A “kukacos” almát az almamoly (lepke) hernyója okozza. Témakör Haszonállatok és a ház körül élõ egyéb állatok Óraszám: 10 óra ALTÉMÁK – A ló – A szarvasmarha a juh és a kecske – A sertés – A házityúk, a házikacsa, a házi lúd és a pulyka – A kutya és a házimacska – Ház körül élõ állataink: házi egér, patkány, fecske, veréb – Kedvtelésbõl tartott állatok – A város és jellemzõ élõlényei – Állatvédelmi szabályok – Rendszerezés

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes